ประกาศคณะกรรมการควบคุมการขนส่งทางบกกลาง ฉบับที่ 1673 (พ.ศ. 2549) เรื่อง กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร หมวด 3 สายที่ 344 ฉะเชิงเทรา-ท่าอากาศยานสุวรรณภูมิ เป็น ฉะเชิงเทรา-สถานีตำรวจนครบาลลาดกระบัง

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๖๗๓ (พ.ศ. ๒๕๔๙)
เรื่อง
กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด
๓ สายที่ ๓๔๔ ฉะเชิงเทรา-ท่าอากาศยานสุวรรณภูมิ เป็น
ฉะเชิงเทรา-สถานีตำรวจนครบาลลาดกระบัง[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๖๐๑ (พ.ศ. ๒๕๔๘) ประกาศ ณ วันที่ ๓๑ สิงหาคม ๒๕๔๘ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๓ สายที่ ๓๔๔ ฉะเชิงเทรา-คลองพระองค์เจ้าไชยานุชิต เป็น ฉะเชิงเทรา-ท่าอากาศยานสุวรรณภูมิ
นั้น

คณะกรรมการควบคุมการขนส่งทางบกกลางเห็นสมควรให้ปรับปรุงแก้ไขรายละเอียดเส้นทางดังกล่าว
ให้ถูกต้องตามข้อเท็จจริงในปัจจุบัน

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางที่ได้รับอนุมัติในหลักการไว้แล้ว
ในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงได้กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด ๓ สายที่ ๓๔๔ ฉะเชิงเทรา-ท่าอากาศยานสุวรรณภูมิเป็น ฉะเชิงเทรา-สถานีตำรวจนครบาลลาดกระบัง
โดยให้ใช้รายละเอียดเส้นทางดังต่อไปนี้

สายที่
๓๔๔ ฉะเชิงเทรา-สถานีตำรวจนครบาลลาดกระบัง
เริ่มต้นจากสถานีขนส่งผู้โดยสารจังหวัดฉะเชิงเทรา
ไปตามทางหลวงแผ่นดินหมายเลข ๓๑๔ ผ่านบ้านบางพระ ถึงบ้านคลองประเวศ แยกขวาไปตามทางหลวงชนบทหมายเลข
ฉช. ๓๐๐๑ ผ่านคลองขุนพิทักษ์ บ้านเทพราช คลองแขวงกลั่น คลองพระยาสมุทร คลองสวน คลองกระแชงเตย
คลองเปรง คลองสรั่งบุญ คลองพระองค์เจ้าไชยานุชิต ไปตามถนนหลวงแพ่ง ถนนอ่อนนุช ไปสุดเส้นทาง
ณ สถานที่จอดรถโดยสารประจำทางบริเวณสถานีตำรวจนครบาลลาดกระบัง


ประกาศ
ณ วันที่ ๒ พฤษภาคม พ.ศ. ๒๕๔๙
คำรบลักขิ์
สุรัสวดี
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง










































นันทนา/ผู้จัดทำ
๕ กรกฎาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๖๒ ง/หน้า ๗๕/๒๙ มิถุนายน ๒๕๔๙